ਕ੍ਰਿਸਟੀਨਾ ਅਗੁਲੇਰਾ
ਕ੍ਰਿਸਟੀਨਾ ਮਾਰੀਆ ਅਗੁਲੇਰਾ (ਜਨਮ 18 ਦਸੰਬਰ, 1980) ਇੱਕ ਅਮਰੀਕੀ ਗਾਇਕ, ਗੀਤਕਾਰ, ਅਭਿਨੇਤਰੀ ਅਤੇ ਟੈਲੀਵਿਜ਼ਨ ਸ਼ਖ਼ਸੀਅਤ ਹੈ। ਉਹ ਨਿਊਯਾਰਕ ਵਿੱਚ ਪੈਦਾ ਹੋਈ। ਉਸਦੇ ਸਨਮਾਨ ਵਿੱਚ ਵਿੱਚ ਪੰਜ ਗ੍ਰੈਮੀ ਪੁਰਸਕਾਰ, ਇੱਕ ਲਾਤੀਨੀ ਗ੍ਰੈਮੀ ਅਵਾਰਡ ਅਤੇ ਹਾਲੀਵੁੱਡ ਵਾਕ ਆਫ ਫੇਮ ਤੇ ਇੱਕ ਸਟਾਰ ਸ਼ਾਮਿਲ ਹਨ। ਅਗੁਲੇਰਾ ਰੋਲਿੰਗ ਸਟੋਨ ਦੀ 2008 ਵਿੱਚ ਆਲ ਟਾਈਮ ਦੇ 100 ਸਭ ਤੋਂ ਮਹਾਨ ਗਾਇਕਾਂ ਦੀ ਸੂਚੀ ਵਿੱਚ 58 ਵੇਂ ਨੰਬਰ 'ਤੇ ਸੀ ਅਤੇ ਸਾਲ 2013 ਵਿੱਚ ਦੁਨੀਆ ਦੇ 100 ਸਭ ਤੋਂ ਪ੍ਰਭਾਵਸ਼ਾਲੀ ਲੋਕਾਂ ਦੀ ਟਾਈਮ ਦੀ ਸਾਲਾਨਾ ਸੂਚੀ ਵਿੱਚ ਸ਼ਾਮਿਲ ਕੀਤੀ ਗਈ ਸੀ। 75 ਮਿਲੀਅਨ ਤੋਂ ਵੱਧ ਰਿਕਾਰਡ ਦੀ ਅੰਦਾਜ਼ਨ ਵਿਕਰੀ ਦੇ ਨਾਲ, ਉਹ ਦੁਨੀਆ ਦੇ ਸਭ ਤੋਂ ਵੱਧ ਵਿਕਣ ਵਾਲੇ ਸੰਗੀਤ ਦੇ ਕਲਾਕਾਰਾਂ ਵਿਚੋਂ ਇੱਕ ਹੈ। ਨਿਊਯਾਰਕ ਸ਼ਹਿਰ ਦੇ ਸਟੇਟਨ ਆਈਲੈਂਡ ਵਿੱਚ ਜੰਮੀ ਅਤੇ ਪੈਨਸਿਲਵੇਨੀਆ ਵਿੱਚ ਵੱਡੀ ਹੋਈ, ਅਗੁਲੇਰਾ 1998 ਦੇ ਆਰਸੀਏ ਰਿਕਾਰਡਸ ਨਾਲ ਰਿਕਾਰਡਿੰਗ ਸਬੰਧੀ ਇਕਰਾਰਨਾਮਾ ਪ੍ਰਾਪਤ ਕਰਨ ਤੋਂ ਪਹਿਲਾਂ, ਆਪਣੇ ਸ਼ੁਰੂਆਤੀ ਸਾਲਾਂ ਵਿੱਚ ਟੈਲੀਵੀਜ਼ਨ ਸ਼ੋਅ ਵਿੱਚ ਦਿਖਾਈ ਦਿੱਤੀ ਸੀ। ਉਸਦੀ ਸਵੈ-ਸਿਰਲੇਖ ਵਾਲੀ ਪਹਿਲੀ ਐਲਬਮ, 1999 ਵਿੱਚ ਰਿਲੀਜ਼ ਹੋਈ, ਜੋ ਪਹਿਲੇ ਨੰਬਰ 'ਤੇ ਪਹੁੰਚ ਗਈ। ਯੂਐਸ ਅਤੇ ਤਿੰਨ ਯੂਐਸ ਨੰਬਰ-ਸਿੰਗਲ ਰਿਕਾਰਡ ਕੀਤੇ: "ਜੀਨੀ ਇਨ ਏ ਬੋਟਲ", "ਵੈਟ ਏ ਗਰਲ ਵਾਂਟਸ", ਅਤੇ "ਕਮ ਆਨ ਓਵਰ ਬੇਬੀ" ਆਦਿ। ਜਦੋਂ ਕਿ ਸਮਕਾਲੀ ਟੀਨ ਪੌਪ ਸੀਨ ਵਿੱਚ ਇੱਕ ਪ੍ਰਮੁੱਖ ਸ਼ਖਸੀਅਤ ਵਜੋਂ ਜਾਣੀ ਜਾਂਦੀ ਸੀ, ਅਗੁਲੇਰਾ ਨੇ ਸਟਰਿਪਡ (2002) ਅਤੇ ਇਸ ਦੀ ਲੀਡ ਸਿੰਗਲ 'ਡਿਰਟੀ' ਨਾਲ ਕਲਾਤਮਕ ਨਿਯੰਤਰਣ ਧਾਰਨ ਕਰਨ ਦੀ ਕੋਸ਼ਿਸ਼ ਕੀਤੀ, ਜਿਸ ਨੇ ਉਸਨੂੰ ਜਿਨਸੀ ਮੁਕਤ ਵਿਅਕਤੀ ਪੇਸ਼ ਕੀਤਾ ਅਤੇ ਕਾਫ਼ੀ ਵਿਵਾਦ ਹੋਇਆ। ਦੂਜੀ ਐਲਬਮ "ਬਿਉਟੀ" ਨੂੰ ਇਸਦੇ ਸ਼ਕਤੀਸ਼ਾਲੀ ਗੀਤਾਂ ਲਈ ਅਨੁਕੂਲ ਹੁੰਗਾਰਾ ਮਿਲਿਆ ਅਤੇ ਐਲਜੀਬੀਟੀ ਕਮਿਉਨਟੀ ਲਈ ਐਂਥਮ ਬਣ ਗਿਆ।